laion/Wikipedia-Exotic huggingface dataset:
גאורג דיוניסיוס אהרט

גאורג דיוניסיוס אהרט (בגרמנית: Georg Dionysius Ehret;‏ 30 בינואר 1708 – 9 בספטמבר 1770) היה בוטנאי ואנטומולוג הידוע באיוריו הבוטניים. אהרט נולד בגרמניה לפרדיננד כריסטיאן אהרט, גנן ושרטט מוכשר, ואנה מריה אהרט. הוא החל את עבודתו כשוליה של גנן ליד היידלברג, והפך לאחד האמנים הבוטניים האירופאים המשפיעים ביותר בכל הזמנים. האיורים הראשונים שלו היו בשיתוף פעולה עם קארולוס ליניאוס וג'ורג' קליפורד בשנים 1735–1736. קליפורד, היה בנקאי הולנדי עשיר ומנהל חברת הודו המזרחית ההולנדית וכן בוטנאי נלהב עם אוסף גדול של צמחים. הייתה לו אפשרות למשוך את כשרונותיהם של בוטנאים כמו ליניאוס ואמנים כמו אהרט. באחוזת קליפורד, הם ייצרו את "הורטוס קליפורטיאנוס" בשנת 1738, יצירת מופת של ספרות בוטנית מוקדמת. אהרט עבר לאנגליה, שם קידם אותו סר האנס סלואן. "אף שהוא לא חקק באופן אובססיבי את מה שראה, הוא גם לא הרשה לתחושת הציור והעיצוב של הפרחים להסיח את דעתו מהיסודות של מבנה הצמחים", ציין וילפריד בלאנט בספרו: אמנות האיור הבוטני. לעבודתו של אהרט באנגליה היה ביקוש רב. תחריטים שנעשו על פי ציוריו הבוטניים מאיירים את עבודותיו של מארק קטסבי על הצומח של המושבות האמריקאיות. תחריטים מסדרת Plantae et Papiliones Rariores, 1748–59, מצאו את דרכם אל עבודת חרסינה של צ'לסי. עבור פיליפ מילר הוא אייר רבים מהצמחים המרהיבים יותר שהיו בטיפוח בגן הבוטני של צ'לסי. אהרט היה בצמרת המקצוע שלו בשנת 1768 כאשר הבוטנאי הצעיר ג'וזף בנקס חזר מלברדור וניופאונדלנד עם הדוגמאות הבוטניות שיצרו לו את המוניטין המקצועי, והוא פנה לאהרט להכין ציורים מהאוסף. ניתן למצוא את יצירות האמנות המקוריות של אהרט במוזיאון להיסטוריה של הטבע בלונדון, בגני קיו בלונדון, בחברה המלכותית, ספריית לינדלי בחברה המלכותית לגננות, מוזיאון ויקטוריה ואלברט, בספריית האוניברסיטה של ארלנגן, בספרית הגן הבוטני של ניו יורק ועוד. מדיה וקבצים בנושא גאורג דיוניסיוס אהרט בוויקישיתוף Ray Desmond, English and Irish Botanists and Horticulturists, 1994, s.v. "Ehret, Georg Dionysius". MBG: An Illustrated History of the Missouri Botanical Garden, www.mobot.org Plants and Gardens Portrayed: Rare and Illustrated Books from The LuEsther T, sciweb.nybg.org Chelsea, The Gardens Trust (באנגלית) Patrick O'Brian, Joseph Banks, A Life, 1987 p.60.
בחזקת חף מפשע

בחזקת חף מפשע (באנגלית: Presumed Innocent) הוא מותחן פשע אמריקאי משנת 1990 בבימויו של אלן ג'יי פאקולה, עם האריסון פורד, ראול ג'וליה, בריאן דנהי, גרטה סקאקי ובוני בדליה בתפקידים הראשיים. התסריט מבוסס על הרומן "בחזקת חף מפשע" של סקוט טורו (אנ') משנת 1987. העלילה היא על פרקליט בכיר שנאשם ברצח עמיתתו ופילגשו וחושפת את המתחים והשחיתויות במערכת המשפט שגורמים לעיוותי דין ולפסיקה שגויה. חלק מהעלילה נחשף בפלאשבקים. הסרט זכה להצלחה מסחרית גדולה ולביקורות חיוביות רבות. הסרט היה מועמד לפרס אדגר על התסריט. רוזאט "ראסטי" סביץ' (האריסון פורד) הוא פרקליט בכיר ויד ימינו של התובע המחוזי ריימונד הוגרט (בריאן דנהי). הוא נשוי לברברה (בוני בדליה) ואב לילד נאט (ג'סי ברדפורד). הורגרט מטיל עליו לחקור במהירות את פרשת רצח הפרקליטה קרולין פולימוס (גרטה סקאקי). הבחירות לתובע המחוזי עומדות בפתח והוא זקוק לפתרון הפרשה כדי להביס את מתחריו ניקו דלגארדיה (טום מרידוסיאן) ותומי מולטו (ג'ו גריפאסי) הנושפים בערפו. ראסטי מקבל את המשימה בחוסר רצון ולא מגלה כי בינו לבין קרולין היה קשר אינטימי עמוק בעבר. לשם החקירה הוא לוקח בלש קרוב נאמן לו - דן ליפרנזר (ג'ון ספנסר). קרולין היא פרקליטה שאפתנית ומניפולטיבית ושואפת להתקדם דרך מיטותיהם של פרקליטים ושופטים. הרומן שלה עם ראסטי החל כשהם עבדו על מקרה של התעללות אם בבנה הקטן (ג'וזף מאזלו) וזכו בתביעה הודות לנאום מרשים של ראסטי. רק לאחר שראסטי מודיע לה כי אין בכוונתו לרוץ למשרת התובע המחוזי היא מנתקת את הקשר אתו כי כבר לא יוכל להועיל לה. ברברה אשתו יודעת על הרומן שלה עם ראסטי. קרולין קיימה יחסים גם עם הורגן וגם עם השופט ליטל לארן (פול וינפילד) שהתמנה לשפוט בפרשת הרצח. בזירת הרצח מתגלה כוס עם טביעות אצבעותיו של ראסטי וכן דיאפרגמה עם תאי זרע מתים מקבוצת דם A כמו של ראסטי. מכשיר הרצח לא התגלה. ראסטי נעצר כחשוד ברצח ומשוחרר בערבות גבוהה עד למשפטו. בינתיים נערכות בחירות והוגרט מפסיד לטובת דלגארדיה ומולטו שכעת משימתם היא להרשיע את ראסטי. ראסטי שוכר את שירותו של עו"ד "סאנדי" סטרן (ראול ג'וליה). הוא מצליח לבלבל את הפתולוג ששלף את הדיאפרגמה עם תאי הזרע, כאשר הוא מגלה להפתעת כולם כי קרולין עברה קשירת חצוצרות וכי לא הייתה זקוקה לדיאפרגמה וקוטל זרע כפי שהפתולוג טוען ששלף מגופה וכי קרוב לוודאי ששלף אותה מגופה אחרת. עדותו של הפתולוג מתרסקת. התביעה גם לא מצליחה להוכיח שראסטי היה בביתה ביום הרצח וגם מכשיר הרצח לא נמצא. בינתיים מגלה ליפרנזר כי לפני חמש שנים חקרו קרולין ומולטו מקרה של הטרדה מינית והציעו לנאשם שישלם 1,500 דולר שוחד לשופט לארן ליטל שזיכה אותו. העובדה הזאת מועברת לשופט והוא ממהר לסיים את המשפט בזיכויו של ראסטי מחוסר הוכחות. ראסטי חוזר לביתו ומגלה שם את מכשיר הרצח טבול בדם. ברברה מתוודה שזו היא שרצחה את קרולין כנקמה והחדירה את הדיאפרגמה לגופה (היא לא ידעה שקרולין עברה קשירת חצוצרות). ראסטי נדהם, הוא יודע כי אין אפשרות להאשים שני אנשים באותו רצח והוא יצטרך לחיות עם העובדה הזאת למען שלמות משפחתו. "בחזקת חף מפשע", במסד הנתונים הקולנועיים IMDb (באנגלית) "בחזקת חף מפשע", באתר נטפליקס "בחזקת חף מפשע", באתר AllMovie (באנגלית) "בחזקת חף מפשע", באתר Rotten Tomatoes (באנגלית) "בחזקת חף מפשע", באתר Box Office Mojo (באנגלית) "בחזקת חף מפשע", באתר Metacritic (באנגלית) "בחזקת חף מפשע", באתר אידיבי "בחזקת חף מפשע", במסד הנתונים הקולנועיים KinoPoisk (ברוסית) קדימון לבחזקת חף מפשע, באתר יוטיוב מאיר שניצר, הפרו את החוזה, חדשות, 29 באוקטובר 1990
מיקי גידון

מיקי גידון-גידעון (נולד ב-8 באוגוסט 1972) הוא נוירוכירורג ישראלי, מנהל מחלקה נוירוכירורגיה ילדים במרכז הרפואי האוניברסיטאי סורוקה. הוביל בהצלחה את צוות הרופאים, בניתוח הראשון שבוצע בישראל להפרדת תאומות, שנולדו מחוברות בראשן. גידון נולד וגדל בטהרן, איראן בן אמצעי מבין שלושה אחים. עם סיום לימודיו בתיכון, בשנת 1990, ברח מארץ הולדתו במשאית בעזרת מבריחי סמים בקבוצה של כ-20 יהודים ועלה לישראל. הוא התגורר במרכז קליטה בגילה שבירושלים. אביו נפטר באיראן בשנת 1996 ושנה לאחר מכן, ב-1997 עלתה אימו לישראל (נפטרה בשנת 2015). עם סיום לימודי העברית באולפן התחיל ללמוד הנדסת מכונות באוניברסיטת בן-גוריון בנגב כעתודאי. לאחר 5 סמסטרים עזב את הלימודים והתגייס לצה"ל. בשנת 1995 החל ללמוד רפואה באוניברסיטת בן-גוריון. בשנת 2003 השלים תואר שני במנהל עסקים באוניברסיטת בן-גוריון. במהלך לימודי הרפואה, הקים את הקורס ללימודי פרסית לתלמידי תואר ראשון ושני בלימודי המזרח התיכון באוניברסיטת בן-גוריון. אבי יששכרוף היה בין תלמידיו. בשנת 2005 החל בהתמחות בנוירוכירורגיה במרכז הרפואי האוניברסיטאי סורוקה ובשנת 2011 קיבל תעודת מומחה בנוירוכירורגיה. סיים בהצלחה את מבחני ההתמחות של האיגוד האירופאי לנוירוכירורגיה - EANS. בשנת 2014 עשה השתלמות בנוירוכירורגיה ילדים בבית חולים לילדים בסינסינטי, ארצות הברית וסיים את השתלמות האיגוד האירופאי בנוירוכירורגיה ילדים - ESPN. בשנים 2018–2019 עבר השתלמות בניתוחי אפילפסיה בילדים בבית חולים רוטשילד בפריז, צרפת. משנת 2017 מנהל את יחידת נוירוכירורגיה ילדים במרכז הרפואי סורוקה. ב-2 בספטמבר 2021 הוביל את הצוות שהשתתף בניתוח להפרדת תאומות סיאמיות, המחוברות בראשן לראשונה בישראל. הניתוח עבר בהצלחה רבה וזכה לפרסום בישראל ומחוצה לה. גידון משמש כיועץ רפואי לחברות Startup בתחום ה-BioMed בעיקר בתחום הרובוטיקה הרפואית, מכשור רפואי ובריאות דיגיטלית. הוא מרצה באוניברסיטת בן-גוריון בפקולטה לרפואה והנדסה ביו-רפואית וכמו כן מרצה בכיר להנדסת ביוטכנולוגיה במכללת בראודה להנדסה. מיקי גידון נשוי לשגית בכר, דוברת הסינפונייטה הישראלית באר שבע. הם הורים לשני ילדים ומתגוררים בעומר. אילנה קוריאל, לראשונה בישראל: ניתוח נדיר בסורוקה להפרדת תאומות סיאמיות המחוברות בראשן, באתר ynet, 5 בספטמבר 2021 מנתחים, בביצוע פרק 2 - הכל בראש - ד"ר מיקי גידון, סרטון באתר יוטיוב (אורך: 41:38) אילנה קוריאל, לראשונה בישראל: ניתוח נדיר בסורוקה להפרדת תאומות סיאמיות המחוברות בראשן, באתר ynet, 5 בספטמבר 2021
פאלה אלפיטור

פאלה אלפיטור (באיטלקית: Pala Alpitour), המוכרת גם בשם פאלאולימפיקו (PalaOlimpico), היא זירה רב-תכליתית הממוקמת ברובע סנטה ריטה בטורינו שבאיטליה, וממוקמת בסמוך לסטאדיו אולימפיקו. פאלה אלפיטור נחשבת לזירת הספורט המקורה הגדולה ביותר באיטליה. הזירה נבנתה במקור בעלות של 87 מיליון יורו לאולימפיאדת החורף ב-2006, ויחד עם טורינו אספוזיציוני (אנ'), אירחה את אירועי ההוקי קרח של האולימפיאדה. ב-8 באוקטובר 2021 נודע כי היא צפויה לארח את אירוויזיון 2022. מדיה וקבצים בנושא פאלה אלפיטור בוויקישיתוף אתר האינטרנט הרשמי של פאלה אלפיטור (בשפות מרובות) פאלה אלפיטור, ברשת החברתית פייסבוק פאלה אלפיטור, ברשת החברתית אינסטגרם 2006 Winter Olympics official report. (אורכב 07.09.2012 בארכיון Wayback Machine) Volume 3. pp. 74-5. Turin, Italy, to host the 66th Eurovision Song Contest in May 2022 🇮🇹, Eurovision.tv, ‏2021-10-08 (באנגלית בריטית) (ארכיון)
ועידת האו"ם נגד הגזענות

האם התכוונתם ל... ועידת האו"ם נגד הגזענות (2001) – ועידה של האומות המאוחדות, שנקראת גם "ועידת דרבן הראשונה" ועידת האו"ם נגד הגזענות (2009) – ועידה של האומות המאוחדות, שנקראת גם "ועידת דרבן השנייה"
פורדרסטודר

פורדרסטודר (בבווארית: Vorderstoder) היא עיירה במחוז קירכדורף אן דר קרמס שבמדינת אוסטריה עילית באוסטריה. העיירה פורדרסטודר שוכנת באזור המנהלי טראונפירטל. כ-55% מאדמות העיירה מיוערות, ו-25% הן אדמות חקלאיות. מדיה וקבצים בנושא פורדרסטודר בוויקישיתוף אתר האינטרנט הרשמי של פורדרסטודר ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
Straight Outta Compton

Straight Outta Compton הוא אלבום גנגסטה ראפ של להקת N.W.A. תחילה יצא לאור בגרסה מצונזרת ב-1 באוגוסט 1988 ולאחר מכן בגרסה המקורית והמלאה ב-6 בפברואר 1989. האלבום הפך לאחד מאלבומי הראפ המצליחים ביותר של כל הזמנים ונבחר על ידי כמה גורמים כאחד מ-100 האלבומים הטובים ביותר של כל הזמנים ואחד מהמשפיעים ביותר על התפתחות הראפ. האלבום הגיע לפלטינום כפול והפך לאלבום הראשון בהיסטוריה שמגיע לרמה כזאת ללא עזרה מכלי התקשורת. האלבום אמנם לא היה מהפכני כמו האלבום של "פאבליק אנמי" משום שהגנגסטה ראפ כבר היה קיים בזכות אייס טי ב-1987 אך האלבום עזר להפוך את הסוגה הזו לפופולרית במיוחד ואת חברי הלהקה לכוכבי-על. האלבום מכיל מילים קשות שלפעמים מופנות באופן ישיר אל מוסדות הביטחון של ארצות הברית ובמיוחד כלפי ה-LAPD. הלהקה נהנתה מללעוג ל-FBI על ניסיונם למנוע מהלהקה להקליט שירים. הבעיות עם ה-FBI גברו עם השנים בגלל שראש הלהקה, "Eazy-E", היה בעבר סוחר סמים מצליח וחבר בכנופיית הקלי פארק קומפטון קריפס. ב-24 בספטמבר 2002 יצאה הגרסה המחודשת של האלבום עם 4 שירי בונוס. כל השירים באלבום הופקו על ידי ד"ר דרה ו-DJ Yella. ב-2003, ערוץ הטלוויזיה VH1 דירג את Straight Outta Compton כאלבום מס' 62 הטוב ביותר בכל הזמנים ומגזין הרולינג סטון דירג אותו במקום ה-144 הטוב ביותר בכל זמנים ואלבום הראפ החמישי הטוב ביותר בכל הזמנים. הקומיקאי כריס רוק כתב כתבה במגזין על 25 אלבומי הראפ הטובים ביתר בכל הזמנים, Straight Outta Compton היה במקום ראשון. מגזין AMG העניק לאלבום זה 5 כוכבים מתוך 5. המשחק המפורסם Grand Theft Auto: San Andreas מכיל בתוכו את השיר "Express Yourself" של N.W.A ברדיו "לוס סאנטוס". בשנת 2020 האלבום דורג במקום ה-70 ברשימת 500 האלבומים הגדולים בכל הזמנים של מגזין הרולינג סטון. מידע על האלבום Straight Outta Compton באתר MusicBrainz מידע על האלבום Straight Outta Compton באתר AllMusic האלבום Straight Outta Compton באתר Discogs הרשימה של 500 האלבומים הטובים ביותר של כל הזמנים (רולינג סטון) Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
ליבריה במלחמת העולם הראשונה

מעורבותה של ליבריה במלחמת העולם הראשונה החלה ב-4 באוגוסט 1917, אז הכריזה מלחמה על הקיסרות הגרמנית והצטרפה למדינות ההסכמה. ליבריה הייתה מדינה ענייה ולא יציבה, ולפני פתיחת מלחמת העולם הראשונה - הקיסרות הגרמנית הייתה אחראית על כ-75% מסחר החוץ שלה. המלחמה גרמה לפגיעה קשה בכלכלת הקיסרות הגרמנית, וכתוצאה ישירה מכך - לפגיעה אנושה בכלכלת ליבריה. על אף שפתיחת המלחמה מנעה מליבריה את היכולת הכלכלית לרכוש נשק, ארצות הברית הסכימה למכור לליבריה כלי נשק בחצי מחיר כדי שהצבא הליברי יוכל להגן על המדינה מהתקוממויות פנימיות. עם פריצת המלחמה הסתלקו כל הנציגים הגרמניים הרשמיים מליבריה, אך מספר קטן של נציגים נותרו במדינה על מנת להפעיל תחנת טלגרף אחת ששכנה במונרוביה. ב-6 באפריל 1917 הכריזה ארצות הברית מלחמה על הקיסרות הגרמנית, וב-4 באוגוסט עשתה זאת ליבריה בעקבותיה, תוך שהיא מסלקת את הנציגים הגרמניים מתחנת הטלגרף. ביוני 1918 השמידה צוללת גרמנית את שאריות תחנת הטלגרף. ליבריה שלחה חיילים לסייע במערכה בצרפת, אך הם לא לקחו חלק פעיל בקרבות. באפריל 1918 הלאימה ליבריה נכסים גרמניים במדינה, מה שגרם לחברות הגרמניות שעדיין נותרו במדינה להסתלק, דבר שהחמיר את מצבה הכלכלי של ליבריה. מצבה החמיר אף יותר לאחר שצוללות גרמניות מנעו יציאה של ספינות מליבריה. בשל היותה חלק ממדינות ההסכמה - קיבלה ליבריה איגרות מלחמה מארצות הברית, אם כי תמיכה זו באה לקיצה בתום המלחמה. נשיא ארצות הברית וודרו וילסון ניסה להוביל הצעה לתמיכה פיננסית בליבריה בשל תמיכתה בפעילות מדינות ההסכמה וסיועה בסילוק הקיסרות הגרמנית מאפריקה, אך ההצעה נבלמה על ידי הסנאט של ארצות הברית. ליבריה במלחמת העולם השנייה Spencer C. Tucker; Priscilla Mary Roberts (בספטמבר 2005). Encyclopedia Of World War I: A Political, Social, And Military History. ABC-CLIO. pp. 689–. ISBN 978-1-85109-420-2. {{cite book}}: (עזרה) Robert Kappel; Werner Korte; R. Friedegund Mascher (1986). Liberia: Underdevelopment and Political Rule in a Peripheral Society. Institut für Afrika-Kunde. p. 134. ISBN 978-3-923519-65-1. Pope, Stephen; Wheal, Elizabeth-Anne (2007). Dictionary of the First World War (באנגלית). Pen and Sword. ISBN 9780850529791. נבדק ב-27 באוגוסט 2018. {{cite book}}: (עזרה) Thomas Duval Roberts (1972). Area Handbook for Liberia. U.S. Government Printing Office. Trudy Ring; Noelle Watson; Paul Schellinger (5 במרץ 2014). Middle East and Africa: International Dictionary of Historic Places. Routledge. pp. 520–. ISBN 978-1-134-25986-1. {{cite book}}: (עזרה) Liberia. Intercontinental Books. 1952. pp. 64–. GGKEY:48KHQXGN8WR. The Crisis Publishing Company, Inc. (בנובמבר–בדצמבר 2003). "The Crisis". The New Crisis. The Crisis Publishing Company, Inc.: 22–. ISSN 0011-1422. {{cite journal}}: (עזרה)
די. בי. וודסייד

דויד בריאן וודסייד (באנגלית: David Bryan Woodside; נולד ב-25 ביולי 1969) הוא שחקן אמריקאי. מוכר בעיקר בזכות תפקידו כוויין פאלמר בסדרת הטלוויזיה "24", כג'ף מאלון בסדרת הטלוויזיה "Suits" וכאמנאדיל בסדרת הטלוויזיה "לוציפר". וודסייד נולד בשכונת ג'מייקה שברובע קווינס בניו יורק. הוא למד לתואר ראשון באוניברסיטת אולבני, וקיבל תואר שני מבית הספר לדרמה של אוניברסיטת ייל. בשנים 2002–2003 שיחק בתפקיד משני בסדרת הטלוויזיה "באפי ציידת הערפדים", כשגילם את דמותו של רובין ווד במשך 14 פרקים. בשנים 2003–2004 ו-2006–2007 גילם את ויין פאלמר ב-48 פרקים של סדרת הטלוויזיה המצליחה "24". בשנים 2011–2014 שיחק בתפקיד ראשי בסדרת הטלוויזיה "הרווקות" (אנ') בתפקיד מלקולם פרנקס. בשנים 2014–2016 ו-2018 גילם את דמותו של ג'ף מאלון בסדרת הטלוויזיה המצליחה "Suits", וב-2019 המשיך לגלם את הדמות גם בסדרת הספין אוף שלה - פירסון. בשנים 2016–2021 שיחק בתפקיד ראשי בסדרת הטלוויזיה המצליחה "לוציפר", כשגילם את אמנאדיל, אחיו של לוציפר ובנו הבכור של אלוהים. הוא שיחק כאורח במספר סדרות טלוויזיה, כגון "הפרקליטים", "האנטומיה של גריי", "מרפאה פרטית", "מונק", "קוד שרוף" ועוד. ב-2023 שיחק בקומדיה הרומנטית של נטפליקס "המציאה המושלמת" לצדה של גבריאל יוניון. בהמשך, הופיע בסדרת המותחן הטלוויזיוני של נטפליקס "סוכן הלילה" בתור סוכן FBI שנפצע בעבר בעת מילוי תפקידו. בשנים 2008–2010 היה במערכת יחסים עם השחקנית גולדן ברוקס. בשנת 2009 נולדה לזוג בת. מדיה וקבצים בנושא די. בי. וודסייד בוויקישיתוף די. בי. וודסייד, במסד הנתונים הקולנועיים IMDb (באנגלית) די. בי. וודסייד, באתר AllMovie (באנגלית) די. בי. וודסייד, באתר Rotten Tomatoes (באנגלית) די. בי. וודסייד, במסד הנתונים הקולנועיים KinoPoisk (ברוסית) די. בי. וודסייד, באתר MusicBrainz (באנגלית) Andreeva, Nellie (1 בפברואר 2022). "'The Night Agent': Hong Chau, DB Woodside, Sarah Desjardins & Enrique Murciano Among 7 Cast In Netflix Series". Deadline Hollywood. נבדק ב-1 בפברואר 2022. {{cite web}}: (עזרה) Michaud, Sarah (October 7, 2009) "Golden Brooks and D.B. Woodside Welcome A Daughter". People.com. Retrieved July 14, 2016.
All I Want (שיר של קודאליין)

"All I Want" (בעברית: "כל מה שאני רוצה") הוא סינגל של הלהקה האירית קודאליין. השיר יצא, על ידי בי-יוניק רקורדס, ב-8 באוקטובר 2013, כסינגל רביעי מתוך אלבום האולפן הראשון של הלהקה, In a Perfect World. נכון לאוקטובר 2021, השיר הושמע למעלה מ-692 מיליון פעמים בספוטיפיי. הווידאו קליפ לשיר, שבוים על ידי סטיבי ראסל, יצא בשני חלקים. החלק הראשון של הווידאו קליפ, שהועלה בערוץ היוטיוב של הלהקה ב-9 בספטמבר 2012, נצפה למעלה מ-200 מיליון פעמים. החלק השני של הווידאו קליפ, שהועלה בערוץ היוטיוב של הלהקה ב-4 באוקטובר 2013, נצפה למעלה מ-63 מיליון פעמים. הווידאו קליפ זכה בקטגוריית הווידאו קליפ הרוק/אינדי הטוב ביותר בפרסי הווידאו קליפים הבריטי (אנ'). השיר הופיע בפסקול הסרט אשמת הכוכבים וכן בפרק הפיילוט של הסדרה The Royals. הוא הופיע גם בפרק השני של העונה התשיעית של האנטומיה של גריי, "Remember The Time", במהלך הודעה קולית של מרדית לכריסטינה. השיר הופיעה גם בעונה החמישית של יומני הערפד. גרסה של השיר הופיעה בסרטון "Year in Search" השנתי של גוגל שהועלה ביוטיוב ב-12 בדצמבר 2012. השיר הופיע בסרטון המחווה של Turner Classic Movies לשנת 2014, "TCM Remembers" שהנציחה את כל אנשי הבידור שמתו במהלך השנה. השיר הושמע בסרט גרימסבי. השיר הופיע במהלך הסרטון "In Memorium" של פרס גילדת שחקני המסך ב-2021. מידע על היצירה "All I Want" באתר מיוזיק בריינז מידע על הסינגל "All I Want" באתר מיוזיק בריינז סרטון השיר "All I Want" באתר יוטיוב All I Want, 2013-06-17, ארכיון מ-2021-05-04, נבדק ב-2021-10-08 Stevie Russel official website (ארכיון) IMDb: Kodaline: All I Want (2012 Video) - Full Cast & Crew (ארכיון) Kodaline - All I Want (Part 1), ארכיון מ-2021-10-08, נבדק ב-2021-10-08 Kodaline - All I Want (Part 2), ארכיון מ-2021-10-08, נבדק ב-2021-10-08 Year in Search 2012: Year In Review, ארכיון מ-2021-10-07, נבדק ב-2021-10-08 TCM Remembers 2014, IMDb (ארכיון) The Brothers Grimsby (2016) - IMDb, ארכיון מ-2021-04-21, נבדק ב-2021-05-14
ברברה אוורארד

ברברה אוורארד (באנגלית: Barbara Everard‏; 27 ביולי 1910 – 17 ביוני 1990) הייתה מאיירת בוטנית שיצירתה כללה ספרים, פרסומים בוטניים, מגזיני גינון, כרטיסי ברכה ולוחות הנצחה. ברברה בירד נולדה כבת הבכורה לצ'ארלס ורוזלי בירד בטלסקומב מנור, ליד ברייטון, סאסקס ב-27 ביולי 1910. בשנת 1936 קיבלה ברברה עבודה בבית עסק בסוהו, לונדון, בבעלות ארנסט וולטר ת'ורנטון-סמית. בעוד שאחרים העתיקו ציורי מראה סיניים, היא למדה את אמנות הכנת טפטים סיניים. שילמו לה 30 שילינגים בשבוע כמתחילה, ועד מהרה היא עלתה לתפקיד בכיר, והוזמנה לעבוד וליצור ציורי קיר, לקשט מסך לתיאטרון הדומיניון החדש בטוטנהאם קורט רוד ולעצב ריהוט, בדים. ולקשט בתי עשירים. ההכשרה שקיבלה, יחד עם שיעורי לילה בבית הספר לאמנות באילינג, תרמו לעבודות הצבע הבוטניות שלה בחיים הבוגרים יותר. בתקופת השפל הגדול הצטמצמה העבודה. בשנת 1938 בעת שעבדה כבת לוויה של ליידי דייוויס בטירת צ'ילהאם, קנט, נישאה ברברה בסתר לריימונד ואלאס אוורארד. זמן קצר לאחר חתונתם בעלה מונה לעוזר-מנהל בסינגפור, שהייתה אז חלק ממלאיה. עם זאת, הוא לא סיפר למעסיקיו שהוא נשוי ולכן ברברה נאלצה להישאר באנגליה, והצטרפה אליו רק כאשר לחץ הפרידה היה גדול מדי. עם פרוץ המלחמה באירופה, בני הזוג הרגישו שהגיע הזמן להביא ילד לעולם. בנם מרטין, נולד ב-7 ביולי 1940. בפברואר 1942 נפלה סינגפור לידי היפנים וריימונד, לאחר שהצטרף לכוח המתנדבים נלקח בשבי. ברברה ומרטין נמלטו עם הסירה האחרונה, והגיעו בשלום לאנגליה. ריימונד שרד שלוש וחצי שנים כשבוי מלחמה, ונאלץ לעבוד בסלילת מסילת הרכבת לבורמה ועל הגשר של נהר קוואי. לאחר החזרה לאנגליה והחלמה, הוא חזר למלאיה כדי לסייע בפיתוח מטעי גומי לדאנלופ. ברברה ומרטין הפליגו מאנגליה והצטרפו אליו בשנת 1946. בזמן שהיא גרה במטעי הגומי סביב מלאקה, החלה ברברה לאסוף ולצייר צמחים וסחלבים טרופיים. בנייני האחוזה היו גדולים, מעוצבים בצורה לא טובה ועם קירות חשופים, ולכן היא התחילה לצייר טבע דומם על בדים גדולים כדי למלא את החללים הריקים. היא החלה להציג בתערוכות פרחים בסינגפור, במלאקה ובקואלה לומפור, והרחיבה את אוסף הצמחים שלה ואת תיק העבודות שלה. ברברה חזרה לאנגליה עם בעלה בשנת 1952, מרטין נשלח לפנימיה שלוש שנים קודם לכן. בשובה הציגה אוסף מחקרים של סחלבים מלאיים באולם המלכותי של גננות בכיכר וינסנט, לונדון, וזכתה במדליית הזהב הראשונה. בתערוכות מאוחר יותר של החברה המלכותית לגננות היא תזכה במדליות נוספות. במשך שלושים השנים הבאות נודעה ברברה אוורארד כאמנית בוטנית מסחרית, והשלימה הזמנות פרטיות רבות של ציורי פרחים יחד עם איורים למספר ספרים, פרסומים בוטניים, מגזיני גינון, כרטיסי ברכה ולוחות הנצחה. אחת המשימות האלה הייתה של ג'ון גורני בחברת מדיצ'י, לצייר את אוסף פרחי הבר של בריטניה, משימה שארכה עשר שנים והביאה לסיום של כ-950 לוחות הדפסה. יצירה זו, מעולם לא פורסמה. באותן שנים נולד למשפחתם בן שני, אנתוני. בשנת 1975, עם מלגת נסיעות של וינסטון צ'רצ'יל, נסעה ברברה בחזרה למלזיה כדי ליצור ציורים בוטניים של מיני צמחים בסכנת הכחדה, כולל אלה שבהר קינאבלו. בזמן מותה ב-17 ביוני 1990, הפכה ברברה לאחת האמניות הבוטניות המובילות בעולם. מספר ציורים ורישומים שלה נתרמו לחברות בוטניות שונות, כולל כ-250 לוחות ורישומים שניתנו לספרייה ולארכיון בגנים הבוטניים קיו. במלאת 100 שנה להולדתה נערכה תערוכה של כמה מיצירותיה משנות החמישים עד שנות השמונים בתערוכת האמנות הבוטנית במרץ 2011, יחד עם פרסום האוטוביוגרפיה שלה. Call Them the Happy Years by Barbara Everard, transcribed and edited by Martin Everard, pub. FastPrint (Peterborough ), 2011 Home Page, www.barbara-everard.com
פצ'רסק (רובע)

פצ'רסק (באוקראינית: Печерський район) הוא רובע או ראיון של קייב, עיר הבירה של אוקראינה. פצ'רסק הוא הרובע הקטן ביותר של קייב מבחינת שטח ואוכלוסייה, הממוקם בחלקה המרכזי של קייב בגדה הימנית של הדנייפר. על שטחו שוכנים, בנוסף למוסדות תעשייתיים, מדעיים, חינוכיים ותרבותיים, לשכת נשיא אוקראינה, ארמון מרינסקי, הראדה העליונה, ממשלת אוקראינה, הבנק הלאומי של אוקראינה, הפרקליטות של אוקראינה, מרכז הספורט הלאומי אולימפיסקי, המשרדים הראשיים של בנקים ותאגידים אוקראינים רבים. מדיה וקבצים בנושא פצ'רסק בוויקישיתוף אתר האינטרנט הרשמי של אוקראינית Печерский район: элитный, красивый и непомерно дорогой, Segodnya.ua
סקרלט אסטבז

סקרלט אסטבז (באנגלית: Scarlett Estevez; נולדה ב-4 בדצמבר 2007) היא שחקנית ומדבבת אמריקאית. אסטבז נולדה בלוס אנג'לס, קליפורניה, ב-4 בדצמבר 2007, וכבר בגיל שלוש השתתפה בפרסומות לאומיות. היא אחייניתה של השחקנית ליזה וייל. בשנת 2013 שיחקה בסרט הקצר "The Magic Bracelet". באותה שנה שיחקה גם בסרט "And Then There Was You". בשנת 2015 שיחקה בסרט הטלוויזיה "The Massively Mixed-Up Middle School Mystery" של ערוץ ניקלודיאון. באותה שנה שיחקה גם בסרט "גבר גבר" בתפקיד מייגן, וב-2017 שיחקה את אותו תפקיד גם בסרט ההמשך. בשנים 2016–2021 גילמה את טריקסי אספינוזה-דקר בסדרת הטלוויזיה המצליחה "לוציפר". משנת 2017 מדבבת אסטבז את דמותה של אסמה לואיז בסדרת הטלוויזיה המונפשת "If You Give a Mouse a Cookie" (אנ'). בשנת 2018 דיבבה את איזי בסרט ההנפשה "הגרינץ'". בשנים 2019–2020 ו-2021 שיחקה את גוון בעונות הרביעית והחמישית של קומדיית המצבים "קיקיוואקה: מחנה קיץ". בשנה 2021 שיחקה את הדמות הראשית בשם רוינה בסרט הטלוויזיה "Christmas...Again?!". בשנת 2022 שיחקה בתפקיד ראשי בסדרת גיבורי העל לבני נוער "Ultra Violet & Black Scorpion" אשר שודרה בערוץ דיסני. סקרלט אסטבז, ברשת החברתית פייסבוק סקרלט אסטבז, ברשת החברתית אקס (טוויטר) סקרלט אסטבז, ברשת החברתית אינסטגרם סקרלט אסטבז, במסד הנתונים הקולנועיים IMDb (באנגלית) סקרלט אסטבז, באתר Rotten Tomatoes (באנגלית) סקרלט אסטבז, באתר MusicBrainz (באנגלית) "Happy Birthday", The Dispatch–Argus (Moline, Illinois, December 4, 2017), p. A2. "Bunk'd Show Bios". Walt Disney Television Press. נבדק ב-6 ביולי 2019. {{cite web}}: (עזרה) "Scarlett Estevez on Twitter: "Thank you! @liza_weil is Scarlett's aunt so she's got a pretty great role model. (red heart symbol)… "". Twitter. 19 במרץ 2018. נבדק ב-23 במרץ 2018. {{cite web}}: (עזרה) "Make A Film Foundation". Make-A-Film-Foundation. נבדק ב-12 במאי 2019. {{cite web}}: (עזרה) Katie Walsh (25 בדצמבר 2015). "Will Ferrell–Mark Wahlberg Face-Off Surprsingly Sweet". Hartford Courant. p. D3. נבדק ב-6 ביולי 2019. {{cite news}}: (עזרה) Danielle White (10 בנובמבר 2017). "Daddy's Home 2". The Austin Chronicle. נבדק ב-6 ביולי 2019. {{cite web}}: (עזרה) Elizabeth Wagmeister (8 במאי 2015). "Fox Adds DC Comics Drama 'Lucifer' & 'Minority Report' to 2015–16 Slate". Variety. נבדק ב-6 ביולי 2019. {{cite web}}: (עזרה) Bruce Haring (28 ביוני 2019). "'Lucifer' Executive Producer Tells Fans That Season Five Marks The End Of The Series". Deadline Hollywood. נבדק ב-7 ביולי 2019. {{cite web}}: (עזרה) Otterson, Joe (23 ביוני 2020). "'Lucifer' renewed for sixth and final season at Netflix". Chicago Tribune. {{cite web}}: (עזרה) Bruce Haring (18 במרץ 2019). "Bunk'd Adds Three New Cast Members for Season 4 on Disney Channel". Deadline Hollywood. נבדק ב-6 ביולי 2019. {{cite web}}: (עזרה) Rick Bentley (20 ביוני 2019). "Ohio actress Miranda May is ready for more summer fun with 'Bunk'd'". The Columbus Dispatch. נבדק ב-7 ביולי 2019. {{cite web}}: (עזרה)